
# Флёра Гыйззәтуллина: «Еланнар оясында»

(ШИГЫРЬ)

Сөмбелә – иҗат йолдызы,

Сөмбелә – хәтер, ваем.

Ул минем үгет үзәнем,

Ул минем туган аем.


Алтын йолдызлы алтын көз

Аемнан даулый корбан.

Алтынга ялкын уя да

Яфрагын коя урман.


Карурман томалый илнең

Аен да, кояшын да.

– Ирек! – дип каңгыра халкым

Еланнар арасында.


Бу оя – тарихи оя!

– Коллыкка яра юлын?

Илемне чаккан еланнар

Иңемдә толым-толым.


Мыж килә тирә-ягымда

Аклары-каралары.

Ничәсе инде, ничәсе

Куенымда балалады...


Килсәләр, хәлем белсәләр,

Дусларым, танышларым –

Бер генә тыңлатыр идем

Ысылдау тавышларын.


Һәм көйләр идем догамда

Ирекнең гомерлеген, –

Чагылып елаучыларның

Хәтерсез түгеллеген...


Следите за самым важным и интересным в Telegram-каналеТатмедиа

## Нет комментариев
Флёра Гыйззәтуллина: «Еланнар оясында»